CELEX: 62007TN0483
Language: bg
Date: 2007-12-22 00:00:00
Title: Дело T-483/07: Жалба, предявена на 22 декември 2007 г. — Румъния/Комисия на Европейските общности

23.2.2008   
            
            
               BG
            
            
               Официален вестник на Европейския съюз
            
            
               C 51/56
            
         Жалба, предявена на 22 декември 2007 г. — Румъния/Комисия на Европейските общности
   (Дело T-483/07)
   (2008/C 51/102)
   Език на производството: румънски
   Страни
   
      Жалбоподател: Румъния (представители: Aurel Ciobanu-Dordea, Emilia Gane и Dumitra Mereuță, consilieri)
   
      Ответник: Комисия на Европейските общности
   Искания на жалбоподателя
   
               —
            
            
               да се отмени Решение № C(2007) 5240 окончателен на Комисията от 26 октомври 2007 година относно националния план за разпределение на квоти за емисии на парникови газове за 2007 година, нотифициран от Румъния съгласно Директива 2003/87/ЕО на Европейския Парламент и на Съвета;
            
         
               —
            
            
               да се осъди Комисията на Европейските общности да заплати съдебните разноски.
            
         Правни основания и основни доводи
   С оспорваното решение Комисията отхвърля частично националния план за разпределение на квоти за емисии на парникови газове за 2007 година, нотифициран от Румъния съгласно Директива 2003/87/ЕО (1), като намалява на 9 080 765 тона еквивалент на въглероден двуоксид годишно общия брой квоти, които ще бъдат разпределени по общностни схеми и решава, че средно годишното общо количество емисионни квоти, които могат да бъдат разпределени, няма да превишава 74 836 235 тона.
   В подкрепа на жалбата си жалбоподателят изтъква следното:
   
               —
            
            
               Комисията е нарушила член 9, параграфи 1 и 3 и член 11, параграф 1 от Директива 2003/87/ЕО, като е определила, с обвързваща сила, на основата на свой собствен метод, общото количество емисионни квоти, които могат да бъдат предоставени на Румъния и по този начин е превишила правомощията си,
            
         
               —
            
            
               при определянето на общото количество емисионни квоти Комисията е приложила непрозрачен метод и по този начин е нарушила член 9, параграф 3, както и член 9, параграф 1 от Директива 2003/87/ЕО,
            
         
               —
            
            
               при прилагането на своя метод Комисията е нарушила принципа на забрана за дискриминация,
            
         
               —
            
            
               Комисията е нарушила член 9, параграф 3 от Директива 2003/87/ЕО и член 253 EО, като не е мотивирала адекватно Решение С(2007) 5240 окончателен.
            
         
      (1)  Директива 2003/87/ЕО на Европейския Парламент и на Съвета от 13 октомври 2003 година за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (ОВ L 275, стр. 32; Специално издание на български език, 2007 г., глава 15, том 10, стр. 78).